**AFSNIT 02.40**

**Forretningsorden for dirigenter**

1. **Åbning af generalforsamlingen:**

Formanden eller dennes stedfortræder åbner generalforsamlingen og foreslår eller udbeder sig forslag til valg af dirigent. Valget ledes af formanden eller dennes stedfortræder. (Normalt har bestyrelsen på forhånd udset sig et emne, som har indvilliget).

2. **Flere dirigentemner:**

Hvis der stilles flere forslag til dirigentemne, sættes den sidst foreslåede kandidat først under afstemning. Den kandidat der opnår flest stemmer, er valgt.

3. **Myndighed:**

Dirigenten leder generalforsamlingens efter de i denne forretningsorden afstukne linier.

4. **Generalforsamlingens lovlighed:**

Dirigenten skal konstatere generalforsamlingens lovlige indvarsling og beslutningsdygtighed i henhold til foreningens vedtægter. Er dette i orden, kan generalforsamlingen tage sin begyndelse og dagsordenens enkelte punkter sættes under behandling.

**5. Valg af stemmetællere:**

 Hvis emnet er på dagsorden indkaldes forslag til det ønskede antal stemmetællerer, normalt to. Hvis emnet ikke er på dagsorden udpeger dirigenten to stemmetællere.

6. **Godkendelse af dagsorden:**

Dirigenten fremlægger dagsordenens punkter til godkendelse og giver herefter ordet til næste punkt på dagsordenen, der normalt er bestyrelsens beretning.

7. **Afstemning:**

Hvis ikke andet er angivet, spørger dirigenten, om der stilles krav om skriftlig afstemning, eller om denne kan foregå ved håndsoprækning. Ved skriftlig afstemning, aktiveres stemmetællerne, der uddeler og indsamler stemmesedler. Ved håndsoprækning aktiveres stemmetællerne, der optæller de afgivne stemmer, hvorefter dirigenten oplæser resultatet.

8. **Mistillidsvotum:** Opstår den situation, at hele bestyrelsen nedlægger deres mandat, eller ved afstemning modtager forsamlingens mistillidsvotum, skal der nyvælges såvel formand, som kasserer og øvrig bestyrelse. I den givne situation vælges formanden for 2 år og kassereren for 1 år. Øvrige bestyrelsesmedlemmer, vælges i henhold til vedtægterne.

9. **Generalforsamlingen suspenderes.**

Dirigenten er bemyndiget til at suspendere generalforsamlingen, hvis det skønnes umuligt at fortsætte en saglig behandling, begrundet i indtrufne uparlamentariske episoder. Længden af suspenderingen fastsættes af dirigenten og kan være:

a. Medens der bringes ro i salen.

 b. Medens eventuelle urostiftere udvises af lokalet.

 c. Udsættelse til et nærmere fastsat tidspunkt, samme dag.

 d. Indkaldelse til ekstraordinær generalforsamling i henhold til vedtægter, med fastsættelse af den afbrudte dagsorden eller med en ny.

10. **Deltagelse i debatten.**

Dirigenten har med forsamlingens godkendelse ret til at indskrive sig selv som deltager i debatten. Dirigenten skal respektere den viste tillid, da der ved korte indlæg ikke udpeges en ny dirigent. Ved større eller særlige indlæg fra dirigenten, overdrages hvervet til et bestyrelsesmedlem, så længe indlægget varer. Ingen udenfor bestyrelsen kan modtage et midlertidigt hver som dirigent.

11. **Mindretallets beskytter.**

Dirigenten skal betragte sig selv som mindretallets beskytter og på en værdig, reel måde overholde reglerne for dirigenten. Ud fra sin bedste overbevisning, skal dirigenten følge den udsendte dagsorden.

Rettidige indkomne forslag skal behandles på mødet. Det er alene mødets deltagere, der afgør hvorvidt et forslag er for vidtgående til behandling eller ej.

Dirigenten bør aldrig indlade sig i diskussion med en deltager, men roligt afgøre det eventuelt opståede misforhold.

12. **Vige sit sæde.**

Overtræder dirigenten de for hvervet givne regler, kan forsamlingen forlange, at denne “viger sit sæde”. For at kravet om dette kan komme til afstemning, skal mindst halvdelen af de tilstedeværende stemmeberettigede deltager stemme for. Valghandlingen ledes af formanden eller et bestyrelsesmedlem.

13. **Ordet til forretningsordenen.**

Hvis en deltager på generalforsamlingen, anmoder om ordet til forretningsordenen er det **denne forretningsorden**, der henvises til. Dirigenten har pligt til at efterkomme anmodningen. Taleretten gives da foran øvrige indtegnede og umiddelbart efter den taler, der har ordet.

**Ordet til forretningsordenen** må kun indeholde retningsgivende eller afklarende oplysninger til tidligere udtalelser. Hvis en deltager anvender sin opnåede taleret til at indføre nyt i debatten, skal dirigenten gribe ind og henvise deltageren til tale rækken, hvor vedkommende placeres sidst.

14. **Bestyrelsen.**

**Det er bestyrelsens pligt at meddele dirigenten denne forretningsordens indhold.** Et eksemplar udleveres sammen med foreningens vedtægter. Dette i så god tid før generalforsamlingen at det er muligt at gennemlæse dokumenterne og gøre notater.